Il-Ministri tal-Finanzi tal-pajjiżi membri tal-Unjoni Ewropea resqu ferm viċin li jaqblu dwar regoli kif għandhom jagħlqu banek li jkunu f’xifer ta’ falliment. Wara aktar minn 12-il siegħa ta’ taħdidiet li baqgħu sejrin sas-siegħat bikrin ta’ dalgħodu, il-ministri qablu dwar abbozz ta’ kompromess li jakkomoda lill-Ġermaniżi li huma mħassba dwar il-prospett ta’ fond monetarju komuni fost il-pajjiżi membri  taż-żona ewro biex ikopri l-ispejjez biex il-bank jiġi xolt. Il-Ministri ddiskutew ukoll il-kwistjoni jekk il-Kummissjoni Ewropea hix se tingħata poteri ġodda li bihom tkun kapaċi tibda l-proċeduri kontra bank u qablu li jimxu nofs triq biex il-kummissjoni tkun tista’ tgħid tagħha fil-proċess. Meta kellem lill-ġurnalisti wara l-laqgħa, il-Ministru tal-Finanzi Litwen, Rimantas Sadzius, li qed iexxi t-taħdidiet, qal li l-ministri għamlu qażba sewwa’l quddiem fil-ħidma tagħhom u se jerġghu jiltaqgħu il-ġimgħa d-dieħla. Ritratt fuq: il-bank ta’ Lehman Brothers li falla fl-2008 u beda l-kriażi ekonomika preżenti